User talk:Taptilok

अमृता प्रीतम : शब्दांजली
घनश्यामप्रसाद सनाढय

सुप्रसिद्ध लेखिका अमृता प्रीतम का 31 अक्टूबर, 2005 को लंबी बिमारी के बाद देहावसान हो गया। वे 86 वर्ष की थीं। उनके निधन से देश की और विशेषत: साहित्य जगत की अपूरणीय क्षति हुई है। वे भारत की प्रथम पंक्ति की लेखिका थीं जिनकी तुलना केवल महादेवी वर्मा और महाश्वेता देवी जैसी लेखिकाओं के साथ ही की जा सकती है। एक कवयित्री, कहानीकार और उपन्यासकार के रूप में वे देश में ही नहीं अपितु दुनिया भर में सुख्यात थीं। उन्होंने शताधिक पुस्तकें लिखीं। एक साहित्यिक व्यक्तित्व के रूप में उन्होंने सार्थक जीवन जीया, अपनी तरह से और अपनी शर्तों पर जीवन जीया। साथी लेखकों, कलाकारों और प्रशंसकों का स्नेह और आदर उन्हें निरंतर मिलता रहा और दिल्ली में हौंज ंखास स्थित उनका निवास स्थान एक साहित्यिक तीर्थ सा बन गया जहां देश और दुनिया के साहित्यकारों और साहित्य-प्रेमियों का जमावड़ा सदैव लगा रहता था। लगभग 70 वर्ष लम्बी साहित्य यात्रा का अंतिम पडाव उनके हजारों हजार चाहकों-प्रशंसकों के लिये स्वाभाविक तौर पर दुखद: एवं आघातजनक है।

अमृता प्रीतम का जन्म 1919 में गुजरांवाला के एक सिक्ख परिवार में हुआ था। लेखन के संस्कार उन्हें जनम-घुट्टी के साथ मिले। उनका प्रथम काव्य संग्रह 1935 में प्रकाशित हुआ जब वे केवल 16 वर्ष थीं। 1936 से 1942 के बीच 6 वर्ष में उनकी 6 अन्य कृतियां प्रकाशित हुईं। उनकी सभी प्रारंभिक रचनायें मातृभाषा पंजाबी में लिखी गईं। आंजादी के साथ देश विभाजन की विभीषिका और लाखों हिन्दुओं, मुसलमानों और सिक्खों के साम्प्रदायिक विस्थापन और कत्लेआम को उन्होंने प्रत्यक्षत: देखा और भोगा। 1947 में वे दिल्ली आ गयी और 1960 तक आकाशवाएाी से जुड़ी रहीं। उनके लेखन की विशेष बात यह रही कि आंजादी के बाद उन्होंने हिन्दी भाषा में साहित्य लिखा और जैसी ख्याति पंजाबी पाठकों के बीच अर्जित की वैसी ही ख्याति हिन्दी पाठकों के बीच भी अर्जित की। हिन्दी सिनेमा और दूरदर्शन के माध्यम से नई पीढ़ी के साथ उनकी पहचान हुई और वे राष्ट्रीय स्तर पर सुप्रसिद्ध हुईं। उनकी शताधिक रचनाओं में से दर्जन से अधिक कृतियों के अंग्रेजी अनुवाद हुए हैं जिनकी बदौलत वे अंतर्राष्ट्रीय स्तर पर एक आधुनिक भारतीय लेखिका के रूप में प्रतिष्ठित हुई हैं।

भारतीय लेखकों पर एक आरोप है कि उन्होंने देश विभाजन की विभीषिका और तद्जन्य नरसंहार की अनदेखी की है। परंतु अमृता प्रीतम उन यशस्वी अपवादों में शामिल हैं जिन्होंने इस मानवीय त्रासदी को विषय बना कर अमर साहित्य की रचना की है। उनकी अनगिनत कविताओं में, अनेक कहानियों में और कई उपन्यासों में साम्प्रदायिक दंगों, क्रूर और बर्बर अत्याचारों, प्रतिशोधात्मक नरसंहार आदि का मार्मिक चित्रण है। पिंजर उनकी एक कालजयी कृति है। इस पर बनी फिल्म ने और इसके खुशवंत सिंग के अंग्रेजी अनुवाद ने उन्हें देश और दुनिया में अमर कर दिया है। इसमें एक हिन्दू लड़की पूरो और एक मुसलमान लड़के रशीद की कहानी है। रशीद पूरो का जबरन अपहरण कर लेता है। फलस्वरूप रूढ़ीवादी माता-पिता भ्रष्ट पूरो का परित्याग कर देते हैं। मासूम पूरो आततायी रशीद को पति के रूप में स्वीकारने को मजबूर हो जाती है। 1947 में यही दम्पति विभाजन के बाद मज़लूम अपहृत हिन्दू लड़कियों को मुसलमान आततायियों के चंगुल से छुड़ाकर उन्हें निर्वासितों के शिविरों में अपने सगे-संबंधियों के पास पहुंचाने का काम करते हैं।

अमृता प्रीतम एक प्रगतिशील और नारीवादी लेखिका के रूप में चिर-स्मरणीय रहेंगी। उन्होंने शोषित, पीड़ित और दीन-दुखी मानवता को अपने साहित्य में भरपूर स्थान दिया है। 1944 में प्रकाशित लोकपीड़ नामक काव्य-संग्रह में 1943 के बंगाल के अकाल और महायुद्ध से उत्पन्न आर्थिक महासंकट के दौरान हुए मौत के तांडव का हृदय-भेदी वर्णन है। रसीदी टिकट में उनके अनुभव और संस्मरण संग्रहीत हैं।

नारी की स्थिति और उस पर होते अत्याचार अमृता प्रीतम की कविताओं, कहानियों और उपन्यासों के र्वण्य-विषय रहे हैं। रूढ़िवादी सामाजिक ढ़ांचे में प्रेम, विवाह और दाम्पत्य जीवन की विडम्बनाओं पर उन्होंने खुलकर लिखा है और पारिवारिक जीवन के खोखलेपन का पर्दाफाश किया है। वे पति को मात्र रोटी कमाने वाला और स्त्री देह का भोक्ता कहने से भी नहीं चूकीं। विभाजन की शिकार बेटियों और बहुओं की त्रासदी को उन्होंने अनेक गीतों और नज्मों में सूंफियाना अंदांज में प्रगट किया है। वे जीवन भर नारी मुक्ति की पुरोधा रहीं। उनके स्वर में मंजलूम स्त्री के साथ साथ विप्लवी स्त्री का स्वर भी मुखरित हुआ है। पति से संबंध विच्छेद के बाद 40-45 वर्षों तक उन्होंने स्वतंत्र तौर पर जीवन-यापन किया और स्वयं एक मिसाल प्रस्तुत की।

अमृता प्रीतम को उनके जीवन काल में ही अनेक साहित्यिक पुरस्कार एवं राष्ट्रीय सम्मान प्राप्त हुए। उन्हें कांगंज के केनवास पुस्तक के लिये भारत का सर्वोच्य साहित्य पुरस्कार ज्ञानपीठ पुरस्कार प्रदान किया गया। इसके पहले 1955 में सुनेहे के लिये वे साहित्य अकादमी पुरस्कार से सम्मानित की गयीं। भारत के राष्ट्रपति ने उन्हें पद्मश्री और पद्म-विभूषण से अलंकृत किया तथा उन्हें राज्यसभा का सदस्य मनोनीत किया। अनेक विश्व-विद्यालयों ने उन्हें मानद् डि. लिट. की उपाधियां प्रदान कर सम्मानित किया।

अमृता प्रीतम को पंजाबी लेखिका के रूप में प्रस्तुत किया जाता है और कहा जाता है कि वे पूरे पंजाब या फिर पूरी पंजाबियत का प्रतिनिधित्व करती हैं। परंतु ऐसा कहना उनकी साहित्य प्रतिभा के साथ अन्याय होगा। अमृता प्रीतम एक भारतीय लेखिका के रूप में, एक प्रगतिशील और नारीवादी भारतीय लेखिका के रूप में अमर रहेंगी। ताप्तीलोक की ओर से इस महान लेखिका को शतश: नमन!

Article Source : Taptilok | Hindi Literary Magazine